আজিৰ পৰা অনুষ্ঠিত হাইস্কুল শিক্ষান্ত পৰীক্ষাত ধুবুৰীৰ চাপৰৰ দুটা পৰীক্ষা কেন্দ্ৰৰ পৰা ২১গৰাকী ছাত্ৰ-ছাত্ৰীক বহিষ্কাৰ কৰাৰ উপৰি এজন শিক্ষকক অসৎ পন্থা লোৱাত সহায় কৰা বাবে গ্ৰেপ্তাৰ কৰা হৈছে।
পৰীক্ষাৰ্থীক নকল যোগান দিয়াৰ অপৰাধত গ্ৰেপ্তাৰ হোৱা শিক্ষকজন হ'ল জিলাখনৰ চিৰাখোৱা হাইস্কুলৰ আৰবী শিক্ষক জয়নাল আৱেদিন।
ছেবাই এইবাৰ কঠোৰ নিয়ম প্ৰৱৰ্তন কৰি নকলত ধৰা পৰিলে বহিষ্কাৰ কৰাৰ লগতে তিনি বছৰৰ বাবে নিলম্বন, অৰ্থাৎ পুনৰ পৰীক্ষা দিয়াৰ পৰা বঞ্চিত কৰাৰ কথা ঘোষণা কৰিছিল।
অসম মাধ্যমিক শিক্ষা পৰিষদ অৰ্থাৎ ছেবাৰ অধ্যক্ষই ২৭ জানুৱাৰিত এখন সংবাদ মেল দি কেতবোৰ নিয়ম স্পষ্ট কৰি কৈছিল যে পৰীক্ষাকেন্দ্ৰসমূহ চি চি টি ভিৰ কেমেৰাৰে সকলো সময়তে নিৰীক্ষণ কৰি থকা হ'ব।
লগতে কৈছিল যে কেৱল নকল কৰা পৰীক্ষাৰ্থীয়েই নহয়, যিসকল পৰীক্ষাৰ্থীয়ে পৰীক্ষাগৃহত ম'বাইল ফোনকে ধৰি অন্য ইলেক্ট্ৰনিক সামগ্ৰী ব্যৱহাৰ কৰিব তেওঁলোককো তিনি বছৰৰ বাবে নিলম্বন কৰা হ'ব।
ছেবাৰ এই নীতি ছাত্ৰ-ছাত্ৰীৰ জীৱনৰ ভৱিষ্যতৰ কথা নভবাকৈ লোৱা হৈছে বুলি ইতিমধ্যে চাৰিওফালৰ পৰা সমালোচনা হোৱা দেখা গৈছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
